### | | | | --- | --- | | | | | --- | | **Byråd** 25. februar 2020 Sagsnr. 710-2019-41856 Dok.nr. 710-2020-36135 Sagsbehandler DPDSCH | | 24.                 Favrskov Kommunes brug af konsulentbistand på det sociale område - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Kapitel 6 i kommunestyrelsesloven |

###

**SAGENS INDHOLD**

Byrådet skal i denne sag tage stilling til forslag til en
udtalelse fra [adresse] om kommunens brug af konsulentbistand til forberedelse
af forhandlinger om indsatser og takster i borgersager på det sociale område.

Social- og Indenrigsministeriet har bedt Ankestyrelsen om
at undersøge kommuners anvendelse af konsulenter inden for det sociale område.
Ankestyrelsen har på den baggrund bedt en række kommuner om en udtalelse, så de
kan vurdere, hvorvidt der skal rejses en tilsynssag. Ankestyrelsens
henvendelser af 20. december 2019 og 9. januar 2020 samt forslag til udtalelse
fra [adresse] er vedlagt som bilag.

Social- og Sundhedsudvalget og Byrådet blev i forbindelse
med 1. budgetopfølgning i juni 2019 og på Byrådets temamøde 27. august 2019
orienteret om brug af en ekstern konsulent, som skulle medvirke til en nærmere
undersøgelse af indsatser og takster i borgersager.

[adresse] foretager årligt opfølgning på
handleplaner for borgere, der bor i botilbud – både i og uden for kommunen.
Handleplanerne beskriver borgerens behov og de indsatser, som tilbuddet skal
yde. Da borgerens behov ændrer sig over tid, er der et løbende behov for at
følge op på og tilpasse handleplanerne og dermed også det tilbud, som borgeren
får.

Handicap og Psykiatri følger aktuelt op på 23 sager med
hjælp fra en ekstern konsulent. Her vurderes det tilbud, som borgeren får i
forhold til borgerens konkrete behov. Såfremt det vurderes, at der skal ske op-
eller nedjusteringer i indsatsen, igangsættes en forhandling om indsatser og
takster med den kommune, borgeren bor i. Forhandlingerne foregår i første
kvartal af 2020, og det er derfor endnu uvist, hvad resultatet bliver.

**VURDERING**

Social og Sundhed vurderer, at inddragelsen af en ekstern
konsulent bidrager med følgende:

·
At kompetenceudvikle socialrådgiverne i Handicap- og
Psykiatrirådgivningen i opfølgning på borgernes handleplaner.

·
At socialrådgiverne med baggrund i dette og via sidemandsoplæring
kompetenceudvikles i takstforhandlinger.

·
At sikre, at ressourcerne på området bliver brugt mest
hensigtsmæssigt for Favrskov Kommunes borgere.

Et alternativ til brug af konsulentbistand kunne have været
en opkvalificering af egne socialrådgivere i form af kurser mv. Det vurderes
dog, at socialrådgiverne får større udbytte af en løbende sidemandsoplæring,
hvor der i højere grad tages udgangspunkt i de konkrete sager og situationer.

Udtalelsen er sendt til orientering i Handicaprådet.

**ØKONOMI**

Der er ingen økonomiske konsekvenser.

**INDSTILLING**

Direktøren for Social og Sundhed indstiller til Byrådet:

1.    At
forslag til udtalelse om Favrskov Kommunes brug af konsulentbistand til forhandling af indsats og
takst i borgersager godkendes.

**BESLUTNING**

***Social- og Sundhedsudvalget, 4. februar 2020:***

Fraværende:Ingen

Indstilles godkendt.

***Økonomiudvalget, 18. februar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Henvendelse fra Ankestyrelsen om mulig tilsynssag | 710-2020-2670 |
| Tillæg til henvendelse fra Ankestyrelsen om mulig tilsynssag | 710-2020-7329 |
| Udtalelse til Ankestyrelsen | 710-2020-2849 |